Ҡарман ГРЭС-нда эшләйем тиеүенә мин ышанманым. Кешенең фиғелендә һөнәре лә, көндәлек шөғөлө лә асыҡ сағыла, ғәҙәттә. Ҡеүәтле электр станцияһында, миллион мегаватт энегрияны ауыҙлыҡлап тотҡан ҡоролмала “заморыш”тар эшләй алмай. Була торған хәл түгел был. Күп тигәндә үҙе бик белеп һөйләгән теплицала ҡыяр үҫтерә беҙҙең тыңғыһыҙ юлдашыбыҙ: тиреҫ ташый, ҡый утай, һыу һибә. Сезон ябылғас, ҡайтып килә. Кеҫәһендә әллә аҡсаһы бар, әллә юҡ - быныһы ла икеле.